# Cód Cleachtais maidir le Déileáil le Bradaíl

Tháinig an Cód Bradaíola i bhfeidhm ag tús na bliana acadúla 2012/13.

# 1.0 Cuspóir

An cód cleachtais a leagan síos chun déileáil le Bradaíl na mac léinn.

# Cur síos

Is éard atá i gceist le bradaíl ábhar a chóipeáil, a áireamh nó a thógáil díreach ó shaothar duine eile gan aitheantas cuí a thabhairt, chun buntáiste, creidmheas nó brabach éigin a fháil as.

Baineann bradaíl le go leor ábhar, cosúil le focail, smaointe, íomhánna, eolas, sonraí, cur chuige nó modhanna. Áirítear leabhair, irisí, tuarascálacha, láithreáin ghréasáin, muilte aistí, mac léinn eile nó duine eile ar fhoinsí na Bradaíola.

Ciallaíonn Féinbhradaíl, nó Uathbhradaíl, go n-úsáideann mac léinn saothar a úsáideadh cheana i gcúrsa eile san Ollscoil seo nó in institiúid eile.

Glactar le gach saothar a chuireann mic léinn isteach le measúnú, le foilsiú nó le cur i láthair (go poiblí), ar an mbonn gur leo féin an saothar sin agus gurb é a gcuid oibre féin atá ann, seachas i gcás tagairtí san fhormáid a nglacann an disciplín cuí acadúil leo.

Tarlaíonn bradaíl mar gheall ar dhroch-chleachtas acadúil nó mar gheall ar aineolas maidir le gnáthchleachtais an disciplín acadúil. Ba chóir go gcinnteodh scoileanna go bhfuil na hacmhainní agus an t-oideachas ar fáil do mhic léinn ag gach leibhéal chun cloí le dea-chleachtas acadúil.

Cuirfear an Tábla Pionós Bradaíola (atá le feiceáil thíos) ar fáil do gach mac léinn.

Tiocfaidh cásanna ina gcuideoidh mic léinn le mic léinn eile a gcuid oibre a chóipeáil faoi réir na nósanna imeachta céanna.

## Nósanna Imeachta

Ceapfaidh gach Scoil comhairleoir Bradaíola amháin ar a laghad, duine den fhoireann acadúil go hiondúil. Is Údaráis Ainmnithe na comhairleoirí seo, mar a mhínítear i gCód Iompair na Mac Léinn, agus tá freagracht orthu agus údarás acu déileáil le cásanna Bradaíola a bhfuil amhras fúthu nó a thuairiscítear.

Beidh liosta de na comhairleoirí reatha Bradaíola ar fáil ag foireann acadúil na hOllscoile.

Féadfaidh duine den fhoireann teagaisc a bhfuil amhras air/uirthi faoi Bhradaíl labhairt le

comhairleoir cuí Bradaíola, go príobháideach, faoin gcás. Ag an bpointe seo, ní chaithfidh an comhalta foirne tuairisc fhoirmiúil a dhéanamh.

Má chinneann comhalta foirne tuairisc fhoirmiúil a dhéanamh faoi chás Bradaíola, ullmhófar tuairisc ghairid ina mbeidh cóip (mharcáilte) de shaothar an mhic léinn, mar aon le haon fhianaise go bhfuil amhras faoi Bhradaíl. Ba chóir an tuairisc seo a sheoladh chuig an gcomhairleoir Bradaíola.

Déanfaidh an comhairleoir Bradaíola réamhfhiosrúchán ar an mBradaíl a bhfuil amhras fúithi, chun a dhéanamh amach an bhfuil cás ann. Má chinntear nach bhfuil aon chás Bradaíola ann, cuirfear é seo in iúl don chomhalta foirne a rinne an tuairisc, agus tabharfar ráiteas soiléir dó/di maidir leis na cúiseanna leis an gcinneadh sin.

Má chinneann an comhairleoir Bradaíola gur cás Bradaíola atá ann, déanfaidh sé/sí réamh-mheasúnú ar an gcás leis an tábla pionóis (an chéad chéim).

Má tá na pointí, de réir an tábla pionóis, sa chéad dá bhanda (suas go dtí 379) féadfaidh an comhairleoir agallamh neamhfhoirmiúil a chur ar an mac léinn chun an cás a phlé. Má bhíonn an comhairleoir sásta go bhfuil cás ann, roghnófar pionós cuí ón tábla (an dara céim).

Má bhíonn na pointí, de réir an tábla, os cionn 524, ba chóir don chomhairleoir an cás a chur ar aghaidh chuig an gcoiste araíonachta, de réir Chód Iompair na Mac Léinn.

I ngach cás eile (pointí sna bandaí 380-524), iarrfar ar an mac léinn teacht chuig agallamh leis an gcomhairleoir Bradaíola agus comhalta foirne eile. D’fhéadfaí an cuireadh seo a sheoladh ar ríomhphost nó sa phost, agus beidh míniú ann ar an gcruinniú agus cóip den saothar marcáilte. Féadfaidh “cara” dul chuig an agallamh leis an mac léinn.

Féadfaidh an comhalta foirne eile a bheith ina c(h)omhairleoir Bradaíola chomh maith, d’fhéadfadh sé/sí an cás a bheith tuairiscithe aige/aici nó d’fhéadfadh sé/sí a bheith ina c(h)omhalta sinsearach foirne eile ón Scoil.

Mura bhfuil an mac léinn sásta déileáil leis an bpróiseas, más rud é nach bhfreagraíonn sé/sí an cuireadh nó mura bhfuil sé/sí sásta freastal ar agallamh, cuirfear an cás ar aghaidh chuig an gcoiste araíonachta.

Ag an agallamh, tabharfar míniú soiléir don mhac léinn ar an méid atá curtha ina leith, taispeánfar cóip dá s(h)aothar dó/di, tabharfar deis dó/di an saothar a chosaint agus an fhreagracht a admháil nó a shéanadh.

I ndiaidh an agallaimh, má bhíonn an comhairleoir sásta go bhfuil cás ann, roghnófar pionós cuí ón tábla (an dara céim). Nuair a bheidh pionós roghnaithe, déanfaidh an comhairleoir seiceáil cothroime chun tionchar an phionóis ar thorthaí foriomlána an mhic léinn a mheas. Mura bhfeileann an tionchar don chion, féadfaidh an comhairleoir pionós eile a roghnú. I ngach cás, cuirfidh an comhairleoir an cinneadh agus aon phionós in iúl don mhac léinn i scríbhinn.

Scríobhfaidh an comhairleoir Bradaíola tuairisc, ina mbeidh an cinneadh agus aon phionós, agus coinneofar an tuairisc seo ar taifead lárnach. Tá an tuairisc seo faoi rún agus ní bheidh sí le feiceáil

ar thaifead an mhic léinn. Úsáidfear í chun cion eile a chinneadh, agus do chúinsí staitisticí amháin.

D’fhéadfaí cás Bradaíola a chur in iúl don fhoireann chuí acadúil agus tacaíochta más gá chun cláir acadúla agus cinntí acadúla a riar i gceart. Ní sháraíonn roinnt an eolais seo leis an bhfoireann chuí aon rúndacht.

# 3.0 Cáipéisí Gaolmhara

Cód Iompair na Mac Léinn.

# Tábla maidir le Pionós Bradaíola

## Céim 1: Tabhair Pointí bunaithe ar na Critéir seo a leanas

### Stair

|  |  |
| --- | --- |
| An Chéad Uair | **100 pointe** |
| An Dara hUair | **150 pointe** |
| An Tríú/+ hUair | **200 pointe** |

**Méid/Réim**

|  |  |
| --- | --- |
| Níos lú ná 5% NÓ níos lú ná dhá abairt | **80 pointe** |
| Mar atá thuas ach bradaíl déanta ar **ghnéithe criticiúla\*** | **105****pointe** |
| Idir 5% agus 20% NÓ níos mó ná dhá abairt ach níos lú ná dhá alt | **105****pointe** |
| Mar a chéile le thuas ach bradaíl déanta ar **ghnéithe criticiúla\*** | **130****pointe** |
| Idir 20% agus 50% NÓ níos mó ná dhá alt ach níos lú ná cúig alt | **130****pointe** |
| Mar a chéile le thuas ach bradaíl déanta ar **ghnéithe criticiúla\*** | **160****pointe** |
| Níos mó ná 50% NÓ níos mó ná cúig alt | **160****pointe** |
| Saothar ceannaithe ó mhuileann aistí nó ó sheirbhís chúlscríofa | **225****pointe** |

*\* Is ionann gnéithe criticiúla agus príomhsmaointe atá lárnach sa mheasúnú*

### Leibhéal/Céim

|  |  |
| --- | --- |
| An Chéad Bhliain | **70 pointe** |
| Fochéimí (seachas an chéad bhliain agus an bhliain deiridh) | **115 pointe** |
| An bhliain deiridh/Iarchéimí | **140 pointe** |

**Luach an Mheasúnaithe**

|  |  |
| --- | --- |
| Gnáthmheasúnú | **30 pointe** |
| Tionscadal mór (e.g. miontráchtas na bliana deiridh, tráchtas) | **115 pointe** |

### Tréithe breise (le húsáid i gcásanna tromchúiseacha amháin)

Fianaise ar iarracht d’aon turas Bradaíl a cheilt trí fhocail, abairtí nó tagairtí a athrú: **40 pointe**.

## Céim 2: Roghnaigh pionós bunaithe ar na pointí

### Obair Shuimitheach

I ngach cás, caithfear rabhadh scríofa a thabhairt agus taifead a choinneáil ag cur taifead na mac léinn go dtí sin san áireamh.

|  |  |
| --- | --- |
| **Pointí** | **Pionóis ar fáil (roghnaigh ceann)** |
| **280-****329** | * Rabhadh foirmiúil amháin
* 0% a thabhairt don mheasúnú - caithfear an measúnú a chur isteach arís, gan aon phionós ar an marc
 |
| **330-****379** | * Rabhadh foirmiúil amháin
* 0% a thabhairt don mheasúnú - caithfear an measúnú a chur isteach arís, gan aon phionós ar an marc
* 0% a thabhairt don mheasúnú - caithfear an measúnú a chur isteach arís, agus teorainn nó laghdú ar an marc\*
 |
| **380-****479** | * 0% a thabhairt don mheasúnú - caithfear an measúnú a chur isteach arís, agus teorainn nó laghdú ar an marc
* 0% a thabhairt don mheasúnú - gan aon deis an measúnú a chur isteach arís
 |
| **480-****524** | * 0% a thabhairt don mheasúnú - gan aon deis an measúnú a chur isteach arís
 |
| **525+** | * An cás le cur faoi bhráid an Choiste Araíonachta
 |

### Obair Mhúnlaitheach

|  |  |
| --- | --- |
| **280-****379** | * **Rabhadh neamhfhoirmiúil**
 |
| **380+** | * Rabhadh foirmiúil agus taifead a choinneáil ag cur taifead na mac léinn go dtí sin san áireamh
 |

\* Go hiondúil, ní fhéadfar níos mó ná pas a thabhairt don mheasúnú.

Más gá measúnú a chur isteach arís, ach sa chás nach gcuirtear isteach é cuirfear uasteorannú i bhfeidhm go huathoibríoch ar athscrúduithe an fhómhair don mhodúl ábhartha.

I gcás go mbíonn gá le huasteorannú mar phionós cuirfear é i bhfeidhm go neamhspleách ar Mharcanna & Caighdeáin